Diari Oficial de la Generalitat Valenciana


Sumari del DOGV 1488, del 20-02-1991 (1991/820389)

ORDRE de 8 de febrer de 1991, de la Conselleria d'Agricultura i Pesca, per la qual es regulen diverses modalitats d'ajudes a les organitzacions professionals agràries (OPAs) per s activitats a realitzar en 1991
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/08/(1)/dof/vci/html**

### Dades del document

Número de DOGV
:   1488

Data del DOGV
:   20-02-1991

Secció del DOGV
:   DISPOSICIONS GENERALS

Número del document
:   1991/820389


Data del document
:   08-02-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 8 de febrer de 1991, de la Conselleria d'Agricultura i Pesca, per la qual es regulen diverses modalitats d'ajudes a les Organitzacions Professionals Agràries (OPAS) per les activitats a realitzar en 1991.  
Les organitzacions professionals agràries (OPAs), representatives dels interessos dels productors agraris, vénen desenvolupant a la Comunitat Valenciana activitats que reforcen les accions del Consell a favor de l?interés agrari valencià. La Conselleria d?agricultura i Pesca vol mantenir per a 1991, les mesures de foment dels esmentats programes d'activitats desenvolupats per les OPAs, amb la voluntat, de donar-los el suport institucional que calga per a consolidar-les com a instruments d'articulació dels agricultors valencians, que constitueix un dels programes estratègics del Programa Econòmic Valencià II.  
Per tot això,  
ORDENE  
Article primer Objecte  
La Conselleria d?agricultura i Pesca concedirà subvencions a les OPAS, com a entitats representatives dels interessos dels agricultors, integrades al Comitè d'Organitzacions Professionals Agràries de la Comunitat Europea, no considerant així, en conseqüència, els sindicats de treballadors per compte d?altri, encara limitats al sector agrari.  
Aquestes subvencions es concediran a les organitzacions professionals agràries per les activitats que realitzen en 1991, a l?àmbit territorial de la Comunitat Valenciana.  
Article segon. Sol·licituds  
Cada organització professional agrària haurà de presentar un projecte d?activitats únic per al conjunt del territori de la Comunitat Valenciana. Aquest projecte serà també únic cas d?organitzacions professionals agràries coordinades o vinculades entre sí o integrades en una organització superior.  
El termini de presentació de sol·licituds, dirigides a la Secretaria General de la Conselleria d?agricultura i Pesca, acabarà el 15 d'abril de 1991, tret de les ajudes pels conceptes de cooperació amb l'Administració i de confecció de material divulgatiu.  
A l?escrit de sol·licitud s'adjuntarà el projecte d'activitats i, en qualsevol cas, la següent documentació:  
a) Acreditació de la representació del sol·licitant  
b) Declaració on conste el nombre de seus obertes a la data d'entrada en vigor d?aquesta ordre, siguen propietat de l?organització siguen de lloguer; s?adjuntarà documentació justificativa o acreditació per autoritat municipal.  
c) Declaració sobre la plantilla de l?organització i la qualificació dels treballadors, referida a la data d?entrada en vigor d?aquesta disposició; s?adjuntaran els corresponents documents acreditatius (TC1 i TC2) i la justificació de la titulació acadèmica dels empleats.  
Article tercer Línies de subvenció  
Les subvencions s?atorgaran a càrrec del programa 711.10 de la secció 12 dels pressupostos, línia 402/000/91, per un import màxim global de 55.430.361 de PTA, tret de la modalitat de subvenció prevista a l'article cinquè d?aquesta ordre, que ho serà a càrrec de la línia 701/000/91, per un altre import màxim global de 63.108.353 de PTA.  
Si l?import de les ajudes sol·licitades supera la dita quantia, segons la modalitat que es tracte, les dades aportades sobre el nombre de seus i les plantilles de les organitzacions constituiran el criteri per a la distribució de les ajudes, la reducció de les quals respecte de les establertes en aquesta ordre serà menor, com més extensa siga la xarxa de seus i major la dotació de les organitzacions.  
Article quart. Activitats d'informació i divulgació  
Es concediran específicament ajudes per la celebració conferències i xerrades de caràcter informatiu, relatives a mes agraris, en particular de caràcter general: organitzacions de productors agraris, assegurances agràries, normes sectorials i generals de la CEE, ajudes i auxilis de l'Administració agrària.  
La subvenció consistirà en un import fix de 20.000 pessetes per cada conferència o xerrada,  
En relació amb aquesta modalitat de subvenció s'inclourà en el projecte una memòria descriptiva de les activitats d'aquesta naturalesa, amb indicació del calendari de celebracions, localitats i temes a desenvolupar. .  
Se subvencionarà també, fins al 50 per 100 del cost, amb un límit màxim de 300.000 pessetes, l?edició de material de divulgació agrària. Per a la sol·licitud d'aquesta modalitat d'ajuda caldrà presentar una memòria d'objectius i text original i il·lustracions, sobre els quals informarà tècnicament la Comissió de Publicacions de la conselleria.  
Article cinquè., Adquisicions de béns  
Se subvencionaran les adquisicions de béns mobles (mobiliari i equips d'oficina que tinguen caràcter inventariable, vehicles i aparells destinats a la reproducció impresa o audiovisual) i immobles (locals destinats a la utilització com a oficines de representació pública) fins a un import màxim equivalent al 85 per 100 del valor que tinguen, amb el límit màxim de subvenció cas d?adquisició d'immobles de 4.000.000 pessetes.  
Per a la sol·licitud d?aquesta modalitat de subvenció caldrà descriure els béns; la localització, cas d'immobles, i la destinació, cas de mobiliari. Us entitats sol·licitants hauran d'acreditar estar al corrent de les seues obligacions fiscals i davant la Seguretat Social.   
Les organitzacions beneficiàries són obligades de mantenir la destinació dels béns adquirits al fi assenyalat en la corresponent petició. En qualsevol cas, els béns immobles no podran ser alienats, arrendats ni cedits sense l'autorització expressa de la Conselleria d?agricultura i Pesca, i revertirà en aquesta el valor de la subvenció concedida si passa altrament. Amb aquest efecte, l?immoble es constituirà com a garantia de la dita obligació, havent de figurar així en el títol públic d'adquisició.  
Article sisè. Cooperació amb l?Administració  
Seran objecte de subvenció, d'acord amb el barem dels paràgrafs següents, les activitats de cooperació directa amb l?Administració agrària, per un import màxim per aquest concepte de 5.000.000 pessetes.  
Cas de superar, el dit import les sol·licituds amb dret a subvenció, es reduiran les quanties per expedient assenyalades als paràgrafs següents, igualment per a tots els sol·licitants, sense aplicació en aquest cas del criteri de repartiment establert a l'article tercer d'aquesta ordre.  
Per l'assessorament i l'assistència als agricultors en la complimentació d'expedients d'ajuda, a l'empara del Reial Decret 808/1987, per a millora de les estructures de les explotacions agràries, relatives a les de primes a primera instal·lació d'agricultors joves i ajudes per a inversió de plans de millora, s'atorgarà una subvenció de 30.000 pessetes per cada expedient.  
Per l?assessorament i l'assistència en les restants modalitats d'ajuda recollides al Reial Decret 808/1987 (ajudes per a la introducció de la comptabilitat, ajudes a agrupacions d'agricultors, ajudes per a zones de muntanya i desfavorides i ajudes per a millores forestals a les explotacions agràries) i en els expedients d'ajudes per a la racionalització en l?ús de l'aigua de reg i d'ajudes complementàries per a zones de muntanya i desfavorides, es concedirà una subvenció per expedient de 5.000 pessetes.  
L?import de la subvenció serà de 1.250 pessetes per expedient, per l'assessorament en aquells que requeresquen la complimentació de la sol·licitud i algun altre document addicional, com els d?auxilis econòmics a zones d?ordenació d?explotacions, ramaderia extensiva, ajudes d'adquisició i utilització comuna de maquinària i altres mitjans de producció i ajudes per reestructuració i reconversió de la vinya.  
Per l'assessorament en la mera complimentació de sol·licituds d'auxili, com en el cas de les primes al sector oví, l'import de la subvenció per expedient serà de 500 pessetes.  
Es concediran ajudes, aplicables excepcionalment també als sindicats agraris, pel concepte d?assistència a les reunions convocades per la Conselleria d?agricultura i Pesca, que arribaran a un import de 3.100 pessetes per sessió, més 20 ptes/km en concepte de despeses de transport, a càrrec del capítol II dels pressupostos, dins el programa 711.10.  
Article seté. Jornades i congressos  
La celebració de jornades i congressos serà objecte d'ajudes a petició de les OPAs i consistiran en:  
a) El 50 per 100 del pressupost quan l?àmbit d?actuació siga de caràcter internacional, amb assistència de tècnics estrangers i participació d'organitzacions internacionals, fins a un màxim d'1.500.000 pessetes.  
b) El 40 per 100 del pressupost a la resta de casos, fins a un màxim de 600.000 pessetes.  
Les organitzacions professionals agràries que concorreguen a la Fira d'Octubre rebran una ajuda del 100 per 100 del cost de l'arrendament de l?estand amb un límit màxim de 250.000 pessetes, havent de presentar a la Conselleria d?Agricultura i Pesca el precontracte amb la Fira Mostrari Internacional.  
Article vuité. Activitats de formació professional  
Se subvencionaran les activitats de formació professional agrària, en qualsevol de les modalitats establertes en l?Ordre de la Conselleria d?agricultura i Pesca de 26 de gener de 1987 amb un import del 70 per 100 del cost que tinguen, amb els límits següents:  
- cursos de capacitació professional agrària, 600.000 pessetes.  
- cursos, seminaris i estades de formació i perfeccionament, 300.000 pessetes.  
- cursos de formació complementària per a la instal·lació d'agricultors joves, 300.000 pessetes.  
Si els cursos, seminaris i estades de formació i perfeccionament es realitzen a qualsevol país de la CEE, la subvenció arribarà fins al 50 per 100 de les despeses amb un límit de 750.000 pessetes.  
Les sol·licituds s?acompanyaran d'una memòria on conste: denominació del curs, objectiu, temari, assistents prevists i la relació que tenen amb l'activitat agrària, relació de professorat i titulació que tenen, nombre d'hores lectives, dat horari i pressupost per capítols d?ensenyament, professorat i desplaçaments, manutenció i altres despeses.  
Article nové. Comprovació i justificació   
La Conselleria d?agricultura i Pesca realitzarà les comprovacions que estime oportunes respecte de la correcta aplicació als seus fins de les ajudes concedides.  
En tot cas, les organitzacions subvencionades hauran de justificar per a l?efectivitat del pagament, la dita aplicació pels mitjans següents:  
1. Per a les contemplades al primer paràgraf de l'article quart s?acreditarà documentalment mitjançant: a) declaració jurada del representant de l'organització, on s'assenyalen els actes celebrats, localitat, data, tema desenvolupat i nombre d'assistents i b) còpia de la comunicació a l'autoritat municipal que fa l'OPA dient que se celebrarà l'acte.  
2. Per a les previstes en l'article cinquè s'acreditarà documentalment l'adquisició i si són béns immobles mitjançant certificació del registre.  
3. Per a les de l'article sisè, les organitzacions trametran mensualment la relació de les prestacions que en matèria d'assessorament hagen realitzat, les quals seran informades pels serveis corresponents.  
4. Per a les ajudes contemplades al darrer paràgraf de l'article quart i a l'article setè, s'acreditaran les despeses mitjançant la presentació de factures originals o còpies validades, acompanyades per un exemplar divulgatiu de l'acció desenvolupada, on conste la col·laboració de la Conselleria d?agricultura i Pesca, i pel material tècnic confeccionat.  
5. Per a les ajudes de l'article vuitè es presentarà memòria descriptiva de l'activitat desenvolupada amb les dades definitives, i acompanyada dels justificants de les despeses realitzades.  
DISPOSICIO FINAL  
Aquesta ordre entrarà en vigor l?endemà de la publicació al Diari Oficial de la Generalitat Valenciana, sense perjudici de l'anterior realització dins de 1991, de les activitats objecte de subvenció.  
València, 8 de febrer de 1991.  
El Conseller d?agricultura i Pesca,   
LLUIS FONT DE MORA i MONTESINOS


Còpia Permalink ELI